tomron87/hebrew-wikipedia-sentences-corpus huggingface dataset:
אלא, שעם כניסתם למשפחות האומנה, החל לפעול גם שעון החול המסיים את התהליך, עת ימלאו להם שמונה עשרה.
הסרט "ילדים על תנאי" מתלווה אל השלושה לקראת סיום השנה האחרונה לאומנה ובמהלך שנת העצמאות הראשונה.
גיבורי הסרט מתמודדים עם השאלה – האם ייאלצו פעם נוספת להיפרד ממשפחה ומבית?
בימוי והפקה: עדו בהט ונעם דמסקי.
זוכה פרס הסרט הטוב ביותר והעריכה בפסטיבל ירושלים 2025. הורים צעירים, נטשו את בנם מלאכי לאחר לידתו בשל תסמונת נדירה שאובחנה אצלו.
בת־שבע, מיילדת מסורה, החליטה לשמש לו אם אומנת והעניקה לו חיים חדשים.
סרט מטלטל על נטישה, כפרה וחיבור אנושי יוצא דופן, בשילוב קטעי אנימציה מרשימים, נפרשת טראומת הנטישה והשפעתה על כל המעורבים: ההורים, שמתמודדים עם רגשי האשמה וכמהים למחילה; בת־שבע, שמסירותה היא סיפור של אהבה ללא גבול; ומלאכי, שמנסה להבין את עברו ולמצוא דרך לסלוח.
הסרט חוקר את המורכבות האנושית, את גבולות האחריות ההורית ואת האפשרות לכפרה במצבים של כאב עמוק.
בימוי ותסריט: עדו בהט ונעם דמסקי, הפקה: בהט דמסקי הפקות.
2017- שמגלוץ' (מגשרות) - הפקה ובימוי, יחד עם מורדי קרשנר.
2016- רוח החופש- סדרה דוקומנטרית על תפקידו של השידור הציבורי בדמוקרטיה, בישראל ומחוצה לה.
בימוי והפקה בשיתוף עם עדו בהט, עדו צוקרמן.(3 פרקים בני 50 דקות, ערוץ 1)
בשביל ישראל - סדרה דוקומנטרית בהנחיית נעם יעקובסון.
בגלל הרוח - בימוי והפקה (24 פרקים, כל פרק 25 דק', ערוץ מאיר).
רוח נשית - בימוי והפקה (24 פרקים, כל פרק 25 דק', ערוץ מאיר).
זוכה פרס היצירה בתחום הציונות 2013, פסטיבל הסרטים הבינלאומי חיפה.
חידון התנך הארצי - סרטונים עם גיל קופטש, ריקי בליך, אסי צובל, בימוי והפקה, עבור המרכז לטכנולוגיה חינוכית (מטח).
2010 – לרדוף אחרי הצל - (52 דק', הפקה הקרן החדשה לקולנוע וטלוויזיה, הרשות השנייה וקרן אבי חי).
נשים בשואה – סדרה של 6 סרטים על נשים בשואה - עבור המרכז לטכנולוגיה חינוכית (מטח).
2008 - דור שני מדבר, 15 סרטונים על דמויות ישראליות המשתפות עם 'חוויית' – דור שני לניצולי שואה.
בימוי והפקה, עבור המרכז לטכנולוגיה חינוכית (מטח).
הפקה ובימוי יחד עם מורדי קרשנר.
משחק ילדים - סרט דוקומנטרי.
הפקה ובימוי עבור הרשות השנייה, קרן גשר לקולנוע רב תרבותי.
ישראלים מדברים תנ"ך - הפקה ובימוי של 25 סרטונים על דמויות תנ"כיות, עבור אתר האינטרנט של מטח
ארבעה בנים - 52 דק', הרשות השנייה, הפקה ובימוי יחד עם מורדי קרשנר.
2003-5 בית מדרש תכלת"בימוי והפקת תוכנית יומית בערוץ התכלת.
2002-4 הישיבה - סדרה דוקומנטרית, בימוי ותסריט 10 פרקים עבור ערוץ 10. הפקה: דנה הפקות.
מועמד לפרס האקדמיה הישראלית לטלוויזיה בקטגוריית סדרות דוקומנטריות.
2001 - חרדים לגורלם, תיבת תעודה - ערוץ 2. (24 דקות) הפקה ובימוי יחד עם מורדי קרשנר.
2000 - פאות ירוקות, ערוץ 2, רשת, הופק על ידי שירות הסרטים הישראלי.
זוכה פסטיבל דתות טרנטו, איטליה 2001.
הופק ושודר בערוץ 4 אנגליה, במאי, 1998.
זכור תוכנית אולפן ליום השואה, ערוץ 2.
נעלמים היא סדרת נוער ישראלית מסוג דרמת מסתורין, ששודרה בערוץ ניקלודיאון בחברת HOT ו-NEXT TV.
שידורי הסדרה החלו ב-3 באפריל 2016 ושידוריה הסתיימו ב-8 בספטמבר 2021 לאחר 4 עונות ו-174 פרקים, מתוכם 8 פרקי ספיישל.
יוצר הסדרה והתסריטאי הראשי הוא ירון ארזי.
את העונה הראשונה ביים רני סער, והיא נעשתה בהפקה משותפת של סוכנות ADD וניקלודיאון.
הסדרה זכתה להצלחה רבה בקרב בני הנוער, ובעקבות זאת הוחלט לחדש אותה לעונה שנייה, אשר צולמה במהלך שנת 2017 ועלתה לשידור ב-20 בנובמבר של אותה שנה.
יוצר הסדרה ירון ארזי כתב פרודיה לסדרה, הנקראת "נעלבים".
שיר הנושא של הסדרה, "נצלול", נכתב על ידי דפנה ממן, הולחן על ידי עילי בוטנר, מבוצע על ידי ענבל ביבי, והופק מוזיקלית על ידי אריאל טוכמן.
באוגוסט 2018 נוצרה סדרת קרוס אובר לסדרה בשם "מעורבבים" המשלבת בה את הדמויות של הסדרה יחד עם הדמויות של סדרות הנוער "שכונה", "אילת" ו"כפולה".
הסדרה "מעורבבים" כללה שלושה פרקים בודדים.
הצילומים לעונה הרביעית והאחרונה החלו ב-5 ביולי 2020, והיא עלתה לראשונה ב-1 באוגוסט 2021, והסתיימה ב-8 בספטמבר של אותה שנה, כאשר בתאריך הזה שודר הפרק האחרון בסדרה.
העונה הראשונה של הסדרה מכילה 48 פרקי עלילה ושני פרקי ספיישל (49–50).
העלילה עוקבת אחר האירועים בעיירה אשמורת בשני רובדי זמן שונים:
בהווה – אמה ואלון קליין, תאומים בני 17, עוברים לעיירה בשם אשמורת ומתחילים ללמוד בבית ספר העמק.
בבית הספר למדו דריה, דניאלה ושאולי, שלושה נערים שנסחפו לים ונעלמו.
כל תושבי העיירה מאמינים שהשלושה מתו למעט עידו, בן זוגה של דריה.
אמה מגלה תמונה של הנעלמים על הלוח ב"טוסטר" (מסעדת טוסטים הנמצאת באשמורת) שמעידה על זה שהם עדיין בחיים.
היא מסייעת לעידו לחקור מה עשו השלושה שגרם להיעלמותם הפתאומית, ומסייעת לו למצוא אותם.
אלון, אמה ועידו מחפשים אחר השלישייה הנעלמת ומגלים דברים רבים, ובדרך אמה ועידו מתאהבים.
בעבר – חצי שנה לפני אירוע ה"טביעה", דריה, דניאלה ושאולי מגלים שמישהו מרעיל את מי העיירה בכוונה.
הם עובדים יחד כדי לגלות מי מרעיל את המים, וכתוצאה מכך הם נחטפים.
קו העלילה הזו מספר על חקירתם ועל ניסיונם לחקור את פרשת ההרעלה.
בנוסף, עלילת העבר מספרת על מה שהם עברו אחרי שהם נחטפו.
באמצע העונה אמה, עידו ואלון מצליחים למצוא את המחבוא התת-קרקעי בו דריה, דניאלה ושאולי כלואים והם מצליחים לשחרר אותם.
מהשלב הזה הם משתפים פעולה כדי לפתור את תעלומת הרעלת המים.
מהר מאוד הם מגלים שבעיירה לכל אחד יש משהו להסתיר.
בנוסף, באמצע העונה מגיעה תלמידה חדשה לבית הספר העמק בשם תמר, אלון מתאהב בה, אך הוא מגלה שהיא מצותתת לטלפונים שלו ושל אמה, ולכן נפרד ממנה.
בסוף העונה מתגלה כי מאחורי האירועים ותוכנית ההרעלה עומד ראש מועצת אשמורת, בני הופמן המכונה "סינטרה".
בעבר למד הופמן עם הוריהם של התאומים קליין, עם מלאכי פיזנטי, עם מיכה (אביה של תמר) שהופלל ברצח אוריה (אחיו של דניאלה), ועם חדווה, בעלת הטוסטר.
כאשר יחד הם שדדו את האיש העשיר בעיירה, טוביה יעקובסון.
בני מפזר רעל בממטרות המים באשמורת כך שתושבי אשמורת לא יוכלו לצאת מבתיהם כי הכל יהיה מורעל ומאיים על עידו, אלון ואמה באקדח.
בני אומר לבתו, יובל, שהם יברחו לחו"ל, אך היא אומרת שהיא תבוא איתו רק אם הוא יפסיק את הרעלת אשמורת.
הוא מסכים וכביכול מוציא את הפתק עם הקוד שמפסיק את הממטרות, אך גיורא רואה שיש לו עוד אקדח ויורה בו.
בזכות הקוד ההרעלה נפסקת ואשמורת ניצלת.
בסוף העונה פיזנטי מתחזה לשוטר, ומגלים שהוא בגד בבני ושיתף פעולה עם יעקובסון בתמורה לכסף.
לאחר פרק 48 המסיים את עלילת העונה הראשונה, שודרו שני פרקי ספיישל (פרקים 49 ו-50) שבמהלכם עידו ואמה מתראיינים לחדשות ומספרים איך כל החבורה סיכלה את מזימתו של בני ומה עבר עליהם במהלך סיכול המזימה.
במהלך פרקים אלו משולבים פלאשבקים.
העונה השנייה של הסדרה מכילה 48 פרקי עלילה ושני פרקי ספיישל (49–50).
העונה מחולקת לשני חלקים, חלק ראשון שכלל 25 פרקים וחלק שני שכלל 23 פרקים.
גם הפעם העונה מתרחשת בשני פרקי זמן:
בעבר – לאחר פתרון התעלומה, לילה לפני תחילת שנת הלימודים (שנה בדיוק לאחר שהחלה עלילת העונה הקודמת), אריק פותח את הטוסטר מחדש בלי חדווה.
בעונה זו מצטרף אל החבורה דולב, חבר ילדות של דניאלה המאוהב בה, בעוד היא לא מעוניינת בקשר רומנטי עמו.
עוד באותו לילה, החבורה עושה מחנה במטע שבו נחטפים כל החבורה למעט אמה ודריה, מפני שבאותו זמן הן לא היו במחנה.
הן מגלות ששאר החבורה נחטפה וקוראות למשטרה, וכשחוזרות עם המשטרה, החבורה נמצאת שם ולא זוכרת כלל את החטיפה.
לאחר מעט זמן מגלה חבורת הנערים שנחטפה שמופיע סימן העין של הורוס על גבי עורפם.
לאחר מכן, החבורה מתחילה לקבל הודעות מאיימות בנייד שמפצירות בהם לגלות איפה "זה" נמצא, מבלי שהם יודעים במה מדובר.
החבורה מגלה שלסיפור קשור ראובן פרוס, המדען שהקים את מפעלי הכימיקלים באשמורת, זאת דרך בתו, יולה, שבאה משוודיה כדי לגלות למה הוא נרצח.
בהווה – אמה, עידו, דריה, דניאלה, תום ועומר נכלאו במלון שהיה בעבר בבעלות הוריה של דריה.
רקפת והחיילים שלה עדיין מנסים להוציא מהם איפה "זה" נמצא, כשהם עדיין לא יודעים במה מדובר.
במחצית העונה שני רובדי הזמן מצטלבים לעלילה מרכזית אחת: אמה, עידו, דריה, דניאלה, עומר ותום חוזרים לאשמורת ומגלים שכל התושבים נעלמו, כאשר הבנות נמצאות בצד אחד של העיירה והבנים בצד השני.
הבנות עושות עסקה עם ברקו ורוקמן – הן יעבירו להם את הרעל בתמורה לכסף מהשוד ולסיום ההסגר באשמורת.
כשהבנות נוסעות הן נתקלות בפיזנטי (המת לכאורה) שלוקח מהן את הכסף.
ורד (אחותה התאומה של רקפת) רוצה לגדל את סחלב הרפאים, פרח נדיר עם מקור הרעל הגדול בעולם, אך הפרח צריך חומר מיוחד שיש רק בארגנטינה כדי שיוכל לצמוח.
ורד גילתה שבני מרעיל את המים של אשמורת, וסחטה אותו שיכניס את החומר לרעל שהוא גם ככה מחדיר לאדמת אשמורת – כדי שהפרח יוכל לצמוח באדמת אשמורת, ויהיה לה את מטע סחלב הרפאים הגדול בעולם.
אך כשבני נתפס התוכניות שלה השתבשו.
בנוסף, ראובן פרוס, המדען שהפיק את הרעל של הפרח, התחרט על מעשיו וייצר נוגדן לרעל.
מתגלה כי הסמל של העין של הורוס הוא מעין רמז שהשאיר ראובן פרוס על עורפם של הנעלמים וזו הנוסחה לנוגדן.
בנוסף, החבורה מגלה על עוגיות מזל שדרכן היא מגלה שורד מתכננת להיפגש עם אדם סיני ולמכור לו את הרעל, הם מגלים על פי העוגיות את המקום והזמן של המכירה ומתכננים מלכודת.
מתגלה שמי שתפסו זו רקפת האמיתית שנוצלה על ידי אחותה התאומה שתפסה את מקומה בבית הספר.
מתגלה שאבא של תום ודולב נהרג בגלל ורד והם באו לאשמורת כדי להמשיך את דרך אביהם ולנקום בורד.
הם משתלבים באשמורת, דולב דרך דניאלה, ותום דרך הטוסטר ודרך דריה, שניצל אותה על מנת להתקרב אל החבורה ולגלות מידע.
בזכות החבורה תום ודולב גילו על עוגיות המזל, המעבדה והמנהרה שדרכה הביאו את הפרחים.
ורד מבינה שהחבורה עלתה עליה ולכן היא חוטפת את אלון ומכריחה אותו לייצר לה את הרעל שתמכור לסיני.
תמר מספרת לחבורה על מה שגילתה ובעקבות זאת הם רוקמים תוכנית.
אמה תכננה להעביר את המבחנות עם הרעל לאלון ובינתיים עידו שם מעקב על המכונית של ורד, רוקמן וברקו.
אמה שופכת את כל המבחנות עם הרעל ושותה ממבחנה אחת (שהיא סימנה אותה ולמעשה יש בה מיץ פטל) ומתה לכאורה.
ורד שמבינה שהיא אשמה ברצח אמה כביכול ושהרעל הושמד, בורחת עם רוקמן וברקו אך בזכות מכשיר המעקב ששם עידו המשטרה תופסת אותם והם נלקחים לכלא.
באותו הזמן, תום ודולב גנבו את הפרחים והסתירו אותם בארון בטוסטר, חטפו את דריה ואמה ונתנו להן לשתות את הרעל ואומרים לשאר החבורה שאם תוך שעתיים הם לא יתנו להם את הנוגדן – דריה ואמה ימותו.
החבורה ההמומה חושבת שמדובר בהצגה וכשמבינים שזה רציני הם חושבים על דרכים לגלות את הנוסחה, ולבסוף, אלון מגלה שראובן הטביע עליהם את הנוסחה – ושהעין של הורוס הייתה רק סימון שאפשר לראות את הנוסחה רק באור אולטרה-סגול.
עידו ואלון ממהרים לייצר את הנוגדן ולהביא אותו לאמה ודריה, הם מצליחים ואמה ודריה מבריאות, אך תום ודולב נמלטים.
לבסוף, תום ודולב נעצרים ונלקחים לכלא.
אמה ועידו חוזרים, החבורה עושה פיקניק במטע, בו שאולי מודיע שהוא חוזר לדניאלה ולארץ.
שירה ועומר הופכים לזוג וכך גם אלון ותמר.
בסצנה האחרונה תמר שמתכננת להביא את הכסף לתושבים נתקלת בבני שמגיע כדי להחזיר לעצמו את הכסף.
העונה השלישית מכילה 47 פרקי עלילה ושני פרקי ספיישל (148–149).
בדומה לעונות הקודמות גם הפעם העונה מתרחשת בשני רובדי זמן.
הווה – חצי שנה אחרי תחילת הלימודים: בתחילת העונה מראים את אמה במרדף אחרי אופנוענית שלקחה ממנה משהו.
לבסוף מגלים שזו דריה ומסיבה לא ברורה פיזנטי משתף פעולה עם אמה במהלך המרדף.
עבר – יום לפני תחילת הלימודים, החבורה משחקת ליד מפעל אשמורת, מה שלא מוצא חן בעיני גדעון, מנהל המפעל.
גדעון משתף פעולה עם בני וחופר בורות כדי להשמיד סופית את הפקעות והצמחים של סחלב הרפאים, אך בפועל מחפש מיקומים מייסוד אשמורת.
אבא של תמר מוצא עבודה בחדרה ותמר שלא רוצה לעזוב את אשמורת עוברת לגור עם אמה ואלון.
סבתא וסבא של אמה ואלון היו מהחלוצים של גילוי המים באשמורת, אך למעשה החלוצים חיפשו מקור מים כדי לבנות יישוב אשמורת ובמקום מים הם מצאו פלטינה.
אשמורת נוסדה למעשה כי בנו אותה סביב המיקומים של הפלטינה ולא לפי גילוי המים כפי שסופר.
כשהפלטינה התגלתה החלוצים התלהבו מהכסף שיכלו להשיג והחלו לחפור במכרות, שמונה מחבריהם נלכדו במכרה ונהרגו, אירוע זה נודע כ"אסון השמונה".
החלוצים משאירים אחריהם סלילים סודיים שמספרים את כל מה שעשו אך לא מפרטים כדי שהמידע לא יגיע לידיים הלא נכונות.
כשהסיפור נחשף מירה (סבתא של אמה ואלון) בורחת לבית קטן בצפת שהיא ומוני (סבא של אמה ואלון שנפטר) השאירו אם סוד הפלטינה ייחשף, כשמירה התחבאה בבית היא העבירה לאמה מסרים דרך פיזנטי.
לאור אסון השמונה החלוצים החליטו להפסיק את החפירות, ולכן מוני מלכד את הכניסות למכרות במוקשים ומירה קברה את התצ"א (תצלום אווירי שמראה את המיקומים של הפלטינות) בתוך השרפרף של מוני.
בתחילת העונה מתרחשת רעידת אדמה שנגרמה על ידי גדעון שחפר כדי למצוא פלטינה.
אוריה, אחיה של דניאלה (שחשבו שהוא נרצח) נמצא בחיים, התגלה שבני עשה איתו עסקה כדי שלא יספר על הרעלת המים: הוא יביים את המוות שלו, ובתמורה אוריה יהיה עוזרו האישי בארגנטינה.
כשבני נכנס לכלא אוריה התכוון לחזור, אך כשבני ברח הוא הכריח אותו לבצע משימה אחרונה.
כשאוריה הבין שחפירת הפלטינה גורמת לרעידות אדמה מסוכנות הוא סירב למשימה.
הפלטינה נמצאת בתוך הסלעים התת-קרקעיים שכל אדמות אשמורת יושבות עליהם ואם קודחים ומפרקים אותן, הכול מתחיל לקרוס ואשמורת תהיה בסכנה.
אוריה ואלישר שיתפו פעולה כדי לתפוס את ביאליק, בני וגדעון ולכן אוריה שינה את שמו ל"רוגל" ותפקידו היה לעדכן שגדעון מוצא את המכרות ומתחיל לחפור.
החפירות העמוקות והמרובות שגדעון ביצע על מנת לאתר את הפלטינות עלו המון כסף, שהוא מימן בזכות הכסף מהשוד שבני השיג, תוכניתם הייתה להתחלק שווה בשווה מהרווחים של הפלטינה.
קירט (עורך דינה של אמא של שירה) סיפר לשירה שכשאשמורת נוסדה נוצר ריב על הבעלות של האדמות בגלל החפירות של הפלטינה וכדי לשמור על האדמות החלוצים החליטו לרשום את האדמות על שמה של נחמה (סבתא של שירה) כי היא לא ידעה על הפלטינה.
מרוב סכסוכים רבים הבעלות נשארה אצלה והיא העבירה את הבעלות לאמא של שירה.
גדעון הבין שאם כל האדמות יהיו שלו הוא יוכל לחפור, לאתר את המיקומים של הפלטינה ולהתעשר.
הוא איים על אמא של שירה שתעביר לו את הבעלות.
בעקבות האיום היא אמרה שתעביר את הבעלות למדינה אך היא העבירה אותה בסוד לשירה וביום הולדתה ה-18 כל האדמות יהיו שלה.
קירט עדכן זאת בספר הנכסים של היישוב בעקבות זה פרץ ריב בין גדעון לאמא של שירה, כשבמהלך הריב אמא של שירה מתה וגדעון ברח.
פיזנטי עוזר לאמה כי סבתה, מירה, סיפרה לו סוד ששינה לו את החיים – יש לו בת, נגה.
המורה ליוגה בבית האבות לי-אור משתפת פעולה עם גדעון.
רוני העובדת החדשה בטוסטר מתגלה כאופנוענית המסתורית שעבדה כ"שתולה" בטוסטר כדי שהחבורה לא תגלה על הצריף של הצנטריפוגה.
היא חוטפת את אמה ביחד עם ביאליק ולאחר מכן את דריה, אך דריה ואמה עושות לה וללי-אור תרגיל והן נוסעות לאילת במקומן, אך מצליחות לחזור.
מסתבר ששתיהן היו במוסד לעברייניות צעירות בגדרה, ולכן שאולי התבלבל וחשב שלי-אור היא האופנוענית כי היא אמרה משפט שרק תושבי גדרה מבינים.
רוני (שאהבתה לעידו הייתה אמיתית) מגלה את מקום המסתור של בני ובורחת, לי-אור רוצה לסגור חשבון עם דריה שעושה לה תרגיל וכולאת אותה.
שירה שרצתה להציל את אמה חתמה על מסמך שאומר שכל הבעלות של האדמות עוברות לגדעון מבלי לדעת שאמה הצליחה להימלט, אך לבסוף מתגלה שרק ע"פ התאריך העברי של יום הולדתה הכול יהיה שלה והחתימה שלה לא תופסת.
גדעון עולה על "רוגל" (אוריה) וחוטף אותו, אך אוריה מצליח להעביר מכתב דרך המערכת של הקפסולות וכך מגלים שהוא במפעל ואת המיקום של משלוח הפלטינה הראשון.
לילי מתגלה כפניה, הקצרנית שהייתה רושמת את הפרוטוקול של הישיבות של החלוצים, היא אמא של גדעון והיא אף פעם לא הייתה נחמדה ושנאה את החלוצים שלא שיתפו אותה בכלום ולא התייחסו אליה ובמיוחד את מירה.
פניה אהבה את מוני שלא אהב אותה אלא את מירה ולכן רצתה לנקום.
היא וגדעון שיתפו פעולה כדי להשתלט על אדמות אשמורת ולהתעשר, אך גם בשביל נקמה.
פניה בקשה מגדעון שיצמיד פצצות על מנת לפוצץ את כל אשמורת.
בני נעצר ומגלה לתמר על הפצצה שפניה הטמינה.
אליישר מספר לאמה ודריה שהוחלט שהמכרות יוחתמו על מנת שאף אחד לא יכרה בהם שנית.
פניה נעצרת אחרי שהיא באה לבדוק את הפצצה.
אמה ודריה מפזרות את הפלטינה וגורמות לביאליק וגדעון לרדוף אחריהם בזמן שעידו נוהג במכונית.
בסוף העונה אמה, אלון ותמר עוזבים את אשמורת, שירה מוכרת את כל אדמות אשמורת לתושבים.
גדעון וביאליק נעצרים, אביו של שאולי הופך להיות המנהל החדש במפעל ואוריה, ששוחרר, הופך להיות סגנו.
בשונה מהעונות הקודמות העונה הרביעית מכילה 23 פרקי עלילה ושני פרקי ספיישל.
העונה הזו, בניגוד לקודמותיה, מתרחשת רק בהווה ולא בשני רובדי זמן שונים.
לאחר שהחבורה סיימה תיכון הם עוברים מאשמורת לתל אביב בדירה ששייכת לאמה ולאלון, הם משתדלים להתרחק מצרות לאחר שסיימו עם הצרות שרדפו אותם באשמורת.
אך אז הם נתקלים בקבוצה של אנשים מסתוריים שקוראים לעצמם: "הקבוצה", הם מזדהים כארגון חדש הדוגל למען שוויון וצדק חברתי ומוחה נגד הפערים בין העשירים לעניים בחברה הישראלית.
הם עוטים מסכות ומתחילים לעקוב אחר החבורה ולחקור אותם, הם מטילים אימה על רחובות העיר ועל החבורה בפרט.
בעונה זו כל הזוגות נפרדים ונוצרות אהבות חדשות: דניאלה עוזבת לניו יורק והיא ושאולי נפרדים והוא מתאהב באלמה.
אמה ועידו נפרדים בגלל הטירונות שלו לצבא אך הוא שובר את הרגל ועובר לגור בתל אביב עם החבורה, הוא מתאהב בריטה ואמה מתאהבת באיתן (חבר ילדות שלה).
אלון ותמר נפרדים, תמר מתאהבת בריף הגולש והופכת לבת זוגו ואלון מתאהב בנועם אך היא דוחה אותו.
דריה מתחילה לצאת להפגנות למען שוויון ופוגשת שם את נועם שגם היא כמוה דוגלת למען שוויון, דריה יוצאת מהארון כביסקסואלית ומתאהבת בנועם, שמתגלה כלסבית והן הופכות לבנות זוג.
במהלך העונה מתגלים מספר דברים: אברהם וריטה מתגלים כאבא ובת ואברהם מתגלה כמנהיג הקבוצה ואחראי להקמתה, איתן ואלמה מתגלים כאקסים, אלמה הייתה בקבוצה ואיתן ניסה להתקבל אך ללא הצלחה, ריף ונועם מתגלים כחלק מהקבוצה ובהמשך דריה מצטרפת לקבוצה על ידי נועם.
כוונותיה של הקבוצה הן טובות וחברי הקבוצה רוצים לחלק את הכסף שווה בשווה בין כל התושבים במדינה אך הם פועלים בדרכים לא קונבנציונליות מרוב הרצון שלהם לצדק חברתי.
הקבוצה חושבת שלולי גם בעד צדק חברתי ולכן הם בעדה אך הם לא יודעים שצדק חברתי לא מעניין אותה ושהיא משתפת פעולה עם גושן שהם נגדו כי המפעלים שלו מזהמים את הסביבה.
גושן מנסה להפליל את הקבוצה בכך שהוא יוצר הטעיה ושולח אנשים מטעמו תוך כדי שהם לבושים במדי הקבוצה למצוא את הכספת בדירתם של אמה ואלון ולכן חברי הקבוצה משמשים "אידיוטים שימושיים" לגושן וכולם בטוחים שהם סתם פושעים ולא מבינים שהם נלחמים למען מטרה צודקת.
לבסוף, כל ההכנסות מהמפעלים של גושן עוברות אל תושבי המדינה כתוצאה מחשיפת צוואתה של דורית גושן והמפעלים עוברים תהליך טרנספורמציה למפעלים ירוקים שלא מזהמים את הסביבה, הבחירות לראשות העיר מתחדשות לאחר הדחתה של לולי מהתפקיד, ריטה ואביה מתפייסים לאחר שהיא הבינה מיהו באמת.
אמה קליין (גאיה גור אריה): בתם של רותי ומוטי, אחותו התאומה של אלון.
היא חושבת שהיא תמיד וצודקת ולפעמים מרגישה שהיא אחראית על אחיה אלון וגורמת לו לחשוב שהוא פחות בוגר ממנה.
בעונה 1 חוקרת את היעלמותם של דניאלה דריה ושאולי יחד עם אלון ועידו.
היא ועידו מתאהבים ונהיים זוג בסוף עונה 1. בעונה 2 היא נחושה להחזיר את הכסף כדי לכפר על מעשיהם של הוריה.
נפרדת מעידו והופכת בהמשך לבת זוגו של עומר.
אמה נפרדת מעומר אחרי שהיא מבינה שהם לא מתאימים וחוזרת לעידו.
נחטפת עם דריה על ידי תום בסוף העונה עקב גילוי האמת על תום.
בסוף העונה היא עוברת לתל אביב.
בעונה 4 הקשר בינה לבין עידו מתערער והיא מתאהבת באיתן, חבר הילדות שלה.
היא נכלאת בכספת על ידי שיקמה בסוף עונה 4, אחרי שמצליחה לברוח היא נורית על ידי גושן אך לא נפגעת (כי נורתה באקדח דמה).
עידו ידידיה זיו (עדי אלון): אחיו הקטן של אריק, מייסד רדיו בית הספר "העמק".
תחילה בן הזוג של דריה אך הקשר שלהם מתערער כי דריה מסתירה ממנו את חקירת ההרעלה של מי אשמורת.
חוקר את היעלמותה של דריה יחד עם אמה ואלון, מתאהב באמה.
כשמוצא את דריה חוזר אליה לפרק זמן קצר אך מבין שהוא אוהב את אמה ושמה שהיה בינו לבין דריה נגמר ובסוף עונה 1 נהיה בן זוגה של אמה.
בעונה 2 אמה והוא נפרדים, היה לו רומן עם יולה עד שהוא הבין שהוא עדיין אוהב את אמה.
בסוף העונה הוא ואמה חזרו.
בעונה ה-3 ממונה למנהל של הטוסטר במקום אריק שטס כביכול חו"ל.
מציל את רוני אחרי שנפגעה לכאורה ומקבל אותה כמלצרית במקום אמה בטוסטר.
נפרד מאמה ונהפך לבן זוגה של רוני, כשגילה את האמת על רוני (שהיא האופנוענית המסתורית) הם נפרדים.
לאחר שנפרד מרוני בסוף העונה חוזר אל אמה.
בעונה ה-4 מסופר שהוא ואמה נפרדו בגלל האימונים שלו לצבא, השירות שלו נדחה כי שבר את הרגל באימונים והוא מצטרף לחבורה, למעשה הוא שבר את רגלו כשהחליק ב"טוסטר" באשמורת.
פותח סניף של ה"טוסטר" בת"א.
נחטף עם שאולי על ידי ניר ואברהם משחרר אותם ויחד איתו הם משחררים מהשבי את שירה, ריטה, אלמה ואיתן.
דריה (ספיר בן רובי): אחת משלושת "הנעלמים" בעונה 1. מייסדת מועדון השכבה, תחילה בת זוגו של עידו אך לפני שנחטפה יחסיהם לא היו טובים, זאת כי דריה הסתירה את חקירת הרעלת מי אשמורת מעידו והם התרחקו.
כשמוצאים אותה היא ועידו חוזרים לפרק זמן קצר אך הם מבינים שזה כבר לא זה ונפרדים סופית.
אלון מאוהב בה ואף על פי שהיא לא מעוניינת בקשר רומנטי עימו מסכימה לצאת איתו בעונה 2. אלון נדבק אליה ובטוח שהם זוג אך היא מבהירה שלא יקרה ביניהם כלום.
נעשית חברה של תום בעונה 2, אך שמתגלה מי הוא באמת הם נפרדים בסוף הפרק האחרון.
נחטפה עם אמה על ידי תום לאחר שהיא ואמה גילו את האמת על הפרחים על תום.
בעקבות המקרה עם תום בעונה 3 לוקחת הפסקה מבנים מפחד להיפגע שוב.
עושה את המחויבות האישית שלה במפעל פוגשת שם את יונתן וחושדת בו.
במהלך עונה 3 כמו כל שאר החבורה גם היא מתרחקת מאמה לאחר שגילו על פגישותיה עם פיזנטי, נחטפת במהלך העונה על ידי רוני ובזמן שהותה בשבי משלימה עם אמה שנחטפה גם היא, יחדיו הן מצליחות להשתחרר ולדאוג שרוני ולי-אור יסעו לאילת במקומן.
בעונה 4 מרבה להפגין ונלחמת למען שוויון.
מצורפת לקבוצה על ידי נועם, חברתה הטובה ובהמשך בת זוגה.
עוזבת את הקבוצה לאחר שמגלה את כל האמת עליה.
עולפה על ידי אנשיו של אבינועם גושן לאחר שהיא גילתה את האמת על החטיפה של דין בהמשך נכלאת על יד שיקמה עם אמה תמר ואלון אך הן מצליחות לברוח.
אלון קליין (עונג אפרון): בנם של רותי ומוטי, אחיה התאום של אמה.
אמה נחשבת לאחראית מביניהם וזה גורם לאלון לחשוב שהוא פחות בוגר ממנה.
תמר אומרת לו להיות יותר אסרטיבי ולא לתת לאמה להחליט עליו.
בעונה 1 קורא את היומן של דריה ומתאהב בה, אך בעונה 2 דריה מבהירה לו שלא יקרה ביניהם כלום.
עוזר לאנשיה של שניידר להכין את הרעל מסחלב הרפאים בלי לדעת זאת במדויק, בסוף עונה 2 הוא מבין שהנוסחה לנוגדן נמצאת על צווארם של חלק מהחבורה ומייצר את הנוגדן שמציל את אמה ודריה.
בעונה 3 הוא ותמר הופכים להיות זוג רשמי.
בעונה 4 הוא ותמר נפרדים והוא מתאהב בנועם אך היא מעוניינת בדריה ולא בו.
החל לעבוד אצל בחורה בשם אסיה ששולחת אותו למשימות מוזרות.
נשלח לסקר את הקבוצה אך הקבוצה עולה עליו ומסלקת אותו.
חושף יחד עם אסיה שלולי מתחזה לנכה.
נכלא בכספת על ידי שיקמה עם אמה, דריה ותמר אך יוצאים משם בעזרתה של נועם.
הופך לבן זוגה של אסיה.
דניאלה בן-גד (כרמל לוטן) (עונות 1-3): אחת משלושת "הנעלמים" בעונה 1. חובבת צילום.
אחיה הגדול אוריה נרצח לכאורה על ידי פיזנטי כשהייתה בת 12 בלבד.
נהפכת לבת זוגו של שאולי בסוף עונה 1. בעונה 2 דולב מאוהב בה והיא לא מעוניינת בקשר רומנטי עמו.
כשגילתה את האמת על דולב אזקה אותו ומנעה ממנו לברוח מאשמורת והוא נעצר.
בסוף עונה 2 שאולי אומר לה שהוא חוזר לארץ ואליה ובעונה 3 הם שוב ביחד.
עוברת תאונה קלה על ידי האופנוענית המסתורית המתגלה בסוף כרוני.
שאולי נפרד ממנה לפרק זמן קצר כי היה תחת איומה של לי-אור אך כשהאמת עליה מתגלה הם חוזרים.
מגלה שכל הזמן הזה אוריה, אחיה, היה חי ופוגשת אותו בפרק 144. בעונה 4 סופר שנשארה בניו יורק ובגלל זה היא ושאולי נפרדים.
שאולי פליקס חיון (דולב מסיקה) (עונות 1 3 ו-4, אורח בעונה 2): אחד משלושת "הנעלמים" בעונה 1. כותב שירים.
יובל גנבה ממנו את השיר שלו, שזכה בתואר "שיר השנה".
נהפך לבן זוגה של דניאלה בסוף עונה 1. הוא עובר לאיטליה בעונה 2 מפני שאימו עובדת בשגרירות.
בעונה 3 נסחט על ידי לי-אור לבצע משימות עבור שותפיה ובשל כך הוא נפרד מדניאלה לפרק זמן קצר, אך כשהאמת על לי-אור מתגלה הם חוזרים.
בסוף עונה 3 הוא מנטרל את הפצצה שהוטמנה בתחנת הדלק של אביו ובכך מציל את אשמורת.
בעונה 4 מסופר שהוא ודניאלה נפרדו כי היא נשארה בניו יורק, מתאהב באלמה ומתכנן לצאת איתה לדייט.
נחטף עם עידו על ידי ניר ואברהם משחרר אותם ויחד איתו הם משחררים מהשבי את שירה, ריטה, אלמה ואיתן.
הפך לבן זוגה של אלמה.
שירה פור (נועם לוגסי): בתו של אב הבית של בית הספר.
בעונה 1 גרה איתו במחסן בית הספר עקב חובות.
לאחר שהצליחה להוכיח שאביה נפל מהסולם ונפצע בגלל דובי, הם מקבלים פיצויים וקונים בית באשמורת.
נהפכת לבת זוגו של איתי בעונה 1, אך נפרדת ממנו בעונה 2 כאשר הוא לא יכול להשקיע בקשר.
בת זוגו של עומר בסוף עונה 2. יצירתית.
אמא שלה מתה בתאונה במפעל.
אברי, איש שהכיר את אמא שלה, רומז לה שהיא ירשה את כל שטחי האדמה באשמורת ושתחפש מידע על כך בארעא קטינא (ספר נכסים).
מגלה שכל האדמות באשמורת שלה, ומחליטה לתת אותה לתושבים בתמורה לקבלת גב כלכלי מהעירייה.
בעונה 4 אמורה לנסוע לשנת שירות בצפון אחד נחטפת על ידי אנשיו של אבינועם גושן מפני שהייתה עדה לנפילתו של בנו החורג דין מהגג.
בהמשך שוחררה מהשבי על ידי עידו, שאולי ואברהם.
בסוף עונה 4 מזעיקה את אליישר כדי שיעזור לחבורה במשימתם לעצור את גושן.
תמר (אביב פנקס): תלמידה חדשה בבית הספר.
בעונה 1 מנסה לגרום לשחרורו של אביה, וגורמת לאלון להתאהב בה.
בעונה ה-2 כביכול משתפת פעולה עם הבנות ומתגלה פעם נוספת, שזה למטרת אביה.
כשרואה את אלון באוטו של ורד מחליטה לוותר על מזימתה ולסייע להציל אותו.
מבינה שצריכה להחזיר את הכסף לאשמורת, אך בני לוקח אותו בסוף העונה ה-2. בעונה 3 היא ואלון נהיים זוג רשמי.
נחטפה על ידי בני לאחר שהוא תפס אותה עם המכתבים שהעביר אליו אורי, היא הצליחה להימלט ממנו.
עזבה בסוף העונה את אשמורת עם אמה ואלון.
בעונה 4 היא ואלון נפרדים והיא מתאהבת בריף והופכת לבת זוגו אך נפרדת ממנו כשהיא מגלה שהוא חלק מהקבוצה.
פותחת דוכן שייקים ליד חנות ומוטרדת על ידי ליאב, עובד בחנות, היא גורמת לפיטוריו.
נכלאה בכספת על ידי שיקמה עם אמה, דריה ואלון, מצליחה לברוח ובסוף חוזרת לריף לאחר שגילתה את האמת עליו.
איתי גולדין (דניאל ליטמן) (עונה 1, אורח בעונה 2): בנו של מפקד המשטרה, גיורא.
בן זוגה של יובל בתחילת עונה 1, אך בעקבות מעשי התחמנות שלה הוא מתרחק ממנה.
נהפך לבן זוגה של שירה במהלך עונה 1. מתנדב במשטרת אשמורת כדי להעביר לחבריו מידע שיעזור להם לפצח את מקור ההרעלה של מי אשמורת.
מנסה לרצות את אביו ועושה דברים שהוא לא אוהב, לבסוף אביו מבין את טעויותיו ומניח לו.
בעקבות מעשיו של אביו עוזב את אשמורת והוא ושירה נאלצים לנהל מערכת יחסים מרחוק, כשאיתי כבר לא משקיע בקשר שירה נפגעת ממנו והם נפרדים.
יובל הופמן (ענבל ביבי) (עונה 1): נערה תחמנית.
בתו של ראש המועצה בני.
זמרת מפורסמת בקרב הצעירים אך למעשה השיר איתו פרצה, "מישהו כמוני", הוא שיר שנכתב על ידי שאולי.
בגלל היותה זמרת מצליחה, היא מתנהגת בהתנשאות בשונה מהתנהגותה כשהייתה אנונימית.
מאיימת על שירה לא להתקרב לאיתי, אובססיבית כלפיו.
כשמגלה את פרצופו האמיתי של אביה מבינה שלא רוצה להיות כמוהו, מתחרטת על מעשיה, מודה שגנבה את השיר "מישהו כמוני" משאולי ושרה יחד איתו שיר שכתב בטקס סיום השנה.
עומר "ג'וקי" טימור (יואב רוטמן) (עונה 2): נקרא "ג'וקי" כי בטיול שנתי בכיתה ה' זרק לכאורה ג'וקים על תלמידים ומורים.
הוא לא זכר שעשה זאת כי הוא האמין שהטראומה גרמה למוח שלו להדחיק את המקרה, לבסוף מתגלה שעידו עשה את זה כדי לנקום בעומר שהתקרב אל חברתו שירה.
בסוף העונה עידו מתנצל והם נהיים חברים.
מתאהב באמה והשניים נהיים זוג.
הם נפרדים לאחר שהם מבינים שהם לא מתאימים.
הופך לבן זוגה של שירה בסוף עונה 2. בעונה 3 מסופר שעזב את אשמורת כדי לעזור לנוער במצוקה.
יולה פרוס (אדווה רודברג) (עונה 2): הבת של ראובן פרוס, מקים מפעלי הכימיקלים של אשמורת.
באה לאשמורת כדי לגלות מי עומד מאחורי הרצח שלו.
מתאהבת בעידו ונהיה ביניהם רומן חולף שנגדע כי עידו מבין שזה לא יחזיק ולא רוצה לפגוע בה עקב רגשותיו כלפי אמה.
כשהכול נגמר בסוף העונה ה-2 היא חוזרת לשוודיה.
יונתן (אביב בן-אור) (עונה 3): צעיר שעובד עם דריה במפעל.
הכיר את דניאלה בבית חולים.
בהתחלה דריה חושדת בו שהוא אחד מהרעים.
אומר לדריה שהיא מוצאת חן בעיניו.
עוקב אחרי השותף של גדעון.
היה עד לעסקה של אוריה ובני כשהיה בן 9 ונאלץ לעזוב את אשמורת עם משפחתו בגלל איומיו של בני.
הוא ודריה נהפכים לזוג, בעונה 4 לא צוין מדוע הם נפרדו.
אורי (נועם כרמלי) (עונה 3): גיימר שמשתייך לקבוצת גיימרים המכונים "יחידת 202".
עובד כדוור עבור זקן מסתורי, למעשה עובד עבור בני, כשבעזרת העבודה הזאת הוא מממן את תחביבו.
נורה על ידי ביאליק כשהוא קפץ להגן על אמה וחבריה, דבר שמסתבר שהיה מבוים בכלל.
מטפל בהוריו שהפכו לנכים בגלל ההרעלה של בני.
גנב מאמה את השקופית ושיקר לה על זה.
החליט, בעצתה של לי-אור, לסייע לאמה וחבריה למצוא את השקופית.
בסוף הוא נהיה טוב ורוצה לעזור לעידו.
שחרר את אמה ודריה מהשבי.
איתן ארליך (ברק שמיר) (עונה 4): חבר ילדותה של אמה מתל אביב שמאוהב בה מאז ילדותם, חוקר ביחד עם אמה את היעלמותו של דין גושן והם מתקרבים.
הוא נחטף על ידי אנשיו של אבינועם גושן, היה חלק מהקבוצה.
היה בן זוגה של אלמה ויש להם קעקוע משותף (1818).
שוחרר מהשבי על ידי עידו, שאולי ואברהם.
הצליח להבריח את המזוודה של גושן באמצעות המתקן שתכנן - סל שנע על חבל מתכת בין הדירה של משפחת קליין למטה של לולי.
בפרק האחרון עבר למושב בגליל.
נועם מזרחי (אביה מלכה) (עונה 4): פעילה בקבוצה.
מכירה את דריה בהפגנות, מתאהבת בה ובמהלך עונה 4 נהפכת לבת זוגה.
החבורה חושדת בה ובקבוצה בעקבות ההיעלמויות שסביבם אך זו בסופו של דבר מצליחה להוכיח שהקבוצה אחראית לפריצות בלבד ואינה מעלימה אנשים.
מחלצת את אמה, דריה, תמר ואלון מהכספת ומצילה את אמה מאבינועם גושן בכך שמחליפה את אקדחו האמיתי באקדח דמה.
דריה חוזרת להיות בת זוגה בסוף הסדרה.
ריטה גבעון (רעות אלוש) (עונה 4): כתבת חדשות, עידו מתאהב בה.
עוזרת לחבורה בחקירתם ונחטפת על ידי אנשיו של אבינועם גושן.
גילתה שגושן מקים מפעל מזהם, בזכות חומר שהיא מצאה.
שוחררה מהשבי על ידי אברהם (אביה), עידו ושאולי.
אלמה (יובל גונן) (עונה 4): שאולי מתאהב בה והם מתקרבים.
היא נחטפת על ידי אנשיו של אבינועם גושן.
הייתה בת זוגו של איתן ויש להם קעקוע משותף (1818), הקעקוע הוא גם הסיסמה למחשב שלה.
שוחררה מהשבי על ידי עידו, שאולי ואברהם.
בפרק האחרון היא ואברהם התפייסו.
ריפעת' (ריף) (אמיר ח'ורי) (עונה 4): גולש ערבי, מלמד את תמר לגלוש ובהמשך מתאהב בה והופך לבן זוגה, אחד ממשתתפי הקבוצה.
תקף את אלון יחד עם דין ושדד את החנות של אביו בניסיון להוכיח לתמר שהוא לא חלק מהקבוצה.
תמר נפרדת ממנו לאחר שהיא מגלה שהוא חלק מהקבוצה.
השאיר פתק לתמר שבו הוא מרמז שיש בבניין שלהם את הכספת של השוד.
בהמשך לאחר שהוא ודין התעמתו עם גושן, הוא נורה על ידו ברגלו.
בסוף עונה 4 מסתבר שהצטרף לקבוצה כדי לעזור לדין למנוע מהצוואה שבמזוודה להגיע לאבינועם גושן.
אריק זיו (טל מוסרי): (עונות 1–3) אחיו הגדול של עידו, הוא בקשר עם אבא שלו שתכנן את הממטרות והחדר הסודי בשביל פיזנטי ומאז הוא תקוע עם פיזנטי ועובד בשבילו.
אוריה, אחיה של דניאלה, היה החבר הטוב ביותר שלו.
מוציא מפיזנטי הודאה ששלושת "הנעלמים" בחיים ובכל עוזר לעידו, אמה ואלון למצוא אותם.
בעונה 2 נהפך למנהל של הטוסטר.
עובד עם פיזנטי כדי שיסגור לו את החוב בטוסטר.
בעונה ה-3 קיבל הצעה לפתוח סניף של הטוסטר מחוץ לישראל, אך בסוף ההצעה מתגלה כשקרית ומתגלה שביאליק חטף אותו.
שב לאשמורת בעקבות הקלטת על אוריה, וגילה שאליישר הרס את הקלטת.
כרמלה לוטן (לירית בלבן): (עונות 1–3) מנהלת בית ספר "העמק" באשמורת.
בעונה 1 מגלה על חטיפת הנערים, אך נסחטת ואינה מספרת לתושבי אשמורת על החטיפה.
יודעת סוד על גדעון ומאיימת עליו שאם לא יקבל את דריה למפעל תחשוף את הסוד ולכן גדעון מסכים שדריה תתנדב במפעל בעונה 3. חושדת שאלון ותמר החריבו את מטע האבוקדואים.
מגלה את האמת על גדעון ועוזרת לחבורה
רותי קליין (מיכל לוי) (עונה 1, עונות 2 ו-4 נשמעת בקולה בלבד): אמם של אמה ואלון ואשתו של מוטי.
למדה באותה השכבה עם בני, מיכה, פיזנטי וחדווה ושדדה יחד איתם את הבנק של יעקובסון.
מודיעה לאלון ואמה שבסוף השנה ייאלצו לעזוב את אשמורת ולחזור לגור בתל אביב, אך אמה ואלון חושפים שהם יודעים על מעורבותם בשוד ובסופו של דבר נשארים באשמורת.
היא ומוטי נכנסים לכלא בסוף עונה 1. ידעה על הכספת שבדירתם והיא נועדה במקור לשמש אותם לכסף של השוד של יעקובסון.
היא ומוטי עבדו בעברם באחד ממפעלי התרופות של גושן.
גיורא גולדין (זהר ליבה) (עונה 1): מפקד המשטרה ואביו של איתי.
שיתף פעולה עם פיזנטי להפללת מיכה כדי להיות מפקד המשטרה במקום אליישר אך בסוף מתחרט ולוכד את חדווה.
לוקח חלק מרכזי במבצע ללכידתו של בני בסוף עונה 1 ומנטרל אותו.
בעקבות המעשה שלו עובר עם איתי למקום אחר.
רקפת שניידר/חייט (לירז חממי) (עונה 2) יועצת בית הספר, בת של בעלי המשתלה ליד אשמורת.
טובה בניגוד לאחותה התאומה ורד.
נסחטת על-ידי אחותה ונתפסת במקומה, אחותה מתחזה אליה ונהיית היועצת אך לבסוף רקפת מחליטה לעזור למשטרה לתפוס את ורד כדי לסכל את התוכניות של אחותה.
צוין בעונה השלישית שלאחר שחרורה היא לא שבה להיות היועצת.
נגה פיזנטי (מנואל אלקסלסי ורדי) (עונות 2–3): ילדה שובבה.
בסוף עונה 2 דריה מגלה שהיא ונגה דומות מאוד והן מתחברות.
בעונה 3 מסתבר שיש לה אבא חורג, ושפיזנטי הוא אביה הביולוגי.
אליישר ברק (מוריס כהן) (עונות 1 ו-3, אורח בעונה 4): מפקד המשטרה לשעבר.
חשב שרצח את אוריה ובעקבות כך התפטר מתפקידו במשטרה והפך למזכיר המועצה.
פיזנטי סחט אותו על כך ש"רצח" את אוריה ולכן הוא העביר בשבילו חביות לאזור האסור מבלי לדעת שהן מכילות בתוכן רעל שמועבר למים.
בזכות דניאלה מגלה שלא רצח את אוריה.
בעונה 3 חוזר להיות מפקד המשטרה ועובד עם רוגל (אוריה) במטרה להפיל את בני, גדעון וביאליק.
דוד פור (ג'וש שגיא) (עונה 1): אביה של שירה.
אב הבית של בית הספר בו לומדת שירה.
גר במחסן בית הספר יחד עם ביתו שירה בשל חובות כספיים.
עובר תאונה בגלל דובי והם מקבלים פיצויים וקונים בית באשמורת.
הוא ואשתו היו יחד עם גדעון בתאונה שהתרחשה במפעל.
ראובן פרוס (חגי אורן) (אורח בעונה 2): אביה של יולה והמקים של מפעלי הכימיקלים באשמורת.
הטביע על החבורה את העין של הורוס כהסוואה למיקום נוסחת הנוגדן שאותו אפשר לראות בעזרת אור אולטרה סגול.
ורד גילתה על בגידתו והוא נרצח על ידה.
אוריה בן-גד (רוגל) (עידו ברטל) (עונה 3): אחיה הגדול של דניאלה, לכאורה נרצח על ידי פיזנטי, שרצה רק לאיים עליו ולא להורגו.
גילה שמרעילים את המים באשמורת, עבד עם בני שהציע לו לביים את מותו ברצח.
בעת רציחתו (לכאורה) דניאלה הייתה בת 12 בלבד.
היה חברו הטוב ביותר של אריק.
הוא עבד בתור רוגל העוזר של גדעון.
עובד עם אליישר בתור סוכן כפול.
הפך לסגן מנהל המפעל בסוף עונה 3.
מירה גוסקוב (נירה רבינוביץ') (עונה 3): סבתם של אלון ואמה.
אימה של רותי ואלמנתו של מוני.
מכונה "הכותל" מכיוון שהיא שמרה על כל מיני סודות שאנשים לחשו לה.
נהגה לתת רק חצאי תשובות.
בעבר טיפלה בפיזנטי כשהיה ילד.
אחרי היעלמותה מעבירה לאמה מסרים דרך פיזנטי.
ברחה לבית קטן בצפת שהיא ומוני (בעלה) קנו במקרה וסוד הפלטינה ייחשף.
גילתה עם שאר מייסדי אשמורת על הפלטינה.
שבה לקראת סוף העונה, וגילתה שחברתה לילי הייתה למעשה פניה הקצרנית.
מוני שוורץ (מוזכר): סבם של אלון ואמה.
מצוין שפניה וסבתה של דריה, דבורה היו מאוהבות בו.
רמי חיון (מוטי חייבי) (עונה 3): אביו של שאולי.
עובד בתחנת דלק, אותה קיבל בתור פיצוי לאחר התאונה במפעל, שלכאורה נראה שהוא אחראי עליה.
סגר עסקה עם לי-אור שהוא יעלים עין בזמן שהיא ואנשיה ייקחו דברים.
חזר בסוף עונה 3 לתפקידו כמנהל המפעל במקום גדעון.
אברי שירזי (עמוס דויטש) (עונה 3): זקן מסתורי שרומז לשירה שהיא ירשה את כל האדמות באשמורת, לפי רצון אימה.
הורעל על ידי לי-אור, אך בהמשך ניצל מזה, לאחר מכן נחטף על ידה, וכנראה ניצל שוב.
מסתבר שהיה השומר במפעל בזמן התאונה.
דין גושן (ידין גלמן) (עונה 4): בנו של אבינועם גושן.
מתנגד אידאולוגית לפעולותיו של אביו.
הופיע כפעיל של חברת החשמל בפרק הראשון על מנת לחפש בעצמו את הפתח של הכספת - כדי למנוע מהמזוודה שנמצאת בה להגיע לאביו - ובלילה של אותו פרק נזרק מהחלון ליד שירה שעמדה לנסוע לצפון.
אנשיו של אבינועם חוטפים אותו ומשאירים את אחת מנעליו ולא ידוע מה עלה בגורלו.
הושארה הודעה לאביו שהוא נופש ביוון.
אמה ואיתן חוקרים את היעלמותו.
בהמשך מסתבר שהצליח לברוח ולא ידוע מקום הימצאו.
הוא היה זה שעילף את אלון ביחד עם ריף.
אמה קליין הילדה (הלל בוהדנא) (עונה 4): חברת ילדות של איתן מתל אביב, איתן היה מאוהב בה מאז ילדותם, ובבת מצווה שלה היא מקבלת נראית מתנה מאיתן.
איתן הילד (אופק עקנין) (עונה 4): חבר ילדות של אמה מתל אביב, איתן היה מאוהב בה מאז ילדותם, ובבת המצווה שלה הוא הביא לה מתנה אך אמה מתעלמת ממנו ומתייחסת לחברים שהגיעו לחגוג איתה.
אברהם גבעון (גיל פרנק) (עונה 4): אביה של ריטה, מייסד ומנהיג הקבוצה.
הקים את הקבוצה מתוך אמונה בשוויון צודק חלוקתי, מחויבותו לקבוצה מביאה להרעת הקשר עם בתו.
מנצל את עידו כדי לשתול מסרים של הקבוצה השידורים החדשות של ריטה גבעון.
כאשר הוא מגלה שבתו נחטפה על-ידי אנשיו של אבינועם גושן הוא מנטרל את ניר ועוזר לעידו ושאולי לשחרר אותה, כמו גם את שירה, איתן ואלמה.
מרדים אותם במטרה לנסות להרוויח זמן כדי לקחת את הכסף מהכספת למטרתה המקורית של הקבוצה.
כאשר מגלה שהקבוצה שימשה כ"אידיוטית שימושית" למטרותיהם של אבינועם ולולי הוא חוזר בו מתוכנית זו.
ליאב (בן דרורי) (עונה 4): שליח של חנות מכולת ששייכת להוריו של ריף.
מנסה להתחיל עם תמר בגסות לאחר שפתחה את הדוכן מול המכולת.
תמר התלוננה מול אביו של ריף שפיטר אותו.
אסיה (בת אל דותן) (עונה 4): העורכת הראשית של מגזין הרשת "תל אביב טיים אין" והמעסיקה של אלון.
שולחת אותו לכל מיני משימות על מנת לכתוב עליהם באתר שלה.
נראית לראשונה בספיד דייטינג שהיא מארגנת לאלון, ואלון מתאהב בה מבלי שהוא יודע שזאת מעסיקתו.
נפגשת לראשונה עם תמר, כשהיא מספרת לה על החרטה לשלוח את אלון לסקר על הקבוצה.
בהמשך היא ואלון נפגשים פנים מול פנים.
עוזרת לו לחשוף את האמת על לולי.
נחטפת על ידי ניר אך משתחררת בעזרת ערכת האיפור שלה שמכילה חפצים חדים לקריעת חבלים.
הופכת לבת זוגו של אלון.
יניב "החנון": חברו של אלון.
משמש כהאקר מחשבים ועוזר רבות לחבורה במהלך כל הסדרה ובעיקר לאלון ואמה שלעיתים קרובות נעזרים בשירותיו.
רום (עונה 4): חברו של שאולי מחברת השליחויות.
אמה הוציאה ממנו בעורמה את כתובת משכנה של הקבוצה.
אלינור בלינסקי (אלי ב') (מוזכרת) (עונה 4): האדריכלית שבנתה את הבניין שבו התגוררה משפחת קליין.
נפטרה 40 שנה לפני עלילת הסדרה.
בתה של אלינור נתנה להוריהם של אמה ואלון ציור שלה.
דורית גושן (מוזכרת) (עונה 4): רעייתו של גושן ואמו הביולוגית של דין.
לא אהבה שבעלה השני, אבינועם גושן, מקים מפעלים מזהמים.
הקימה צוואה שמורישה למדינה את המפעלים שבבעלותה על מנת להפוך אותם לאקולוגיים.
רותי ומוטי קליין עבדו באחד ממפעלי התרופות שלה.
בעלה תכנן להשמיד את צוואתה ביודעו שאם הצוואה תתממש, הוא יאבד את כל נכסיו.
בני "סינטרה" הופמן (יובל ינאי) (עונות 1 ו-3, אורח בעונה 2): ראש המועצה המקומית של אשמורת לשעבר.
האנטגוניסט הראשי בעונות 1 ו-3. אחראי על שוד הבנק של יעקובסון, המפעיל של פיזנטי, מכונה סינטרה מילדות.
הפליל את מיכה אבא של תמר ברצח אוריה ותכנן להרוג את הוריהם של אמה ואלון, התוכניות שלו נהרסו על ידי החבורה.
ככל הנראה רצח את יעקובסון.
נורה בידו על-ידי גיורא ונלקח לכלא, ברח מהכלא ביחד עם ביאליק בעונה 3 ועובד עם גדעון בהוצאת הפלטינה מאדמת אשמורת.
נתפס בסוף עונה 3 ונלקח לתא מבודד.
טוביה יעקובסון (יצחק פקר) (עונה 1, אורח בעונה 2): המנהל והבעלים של בנק יעקובסון.
ניצל את ההורים של בני וקנה מהם אדמות במחיר נמוך מאוד, כנקמה בני שדד את הבנק שלו.
נרצח בעונה 2 ולא ידוע מי רצח אותו; פיזנטי או בני.
בעונה 3 מתברר כי הכיר את סבא וסבתא של אמה ואלון, ושהוא אחד ממקימי אשמורת.
היה מאוהב במירה וכנראה גנבת הכספים מאשמורת נבעה מתוך קנאה למוני, כמו כן הוא ושאר מייסדי אשמורת מצאו פלטינה והוא, מתוך תאוות בצע תכנן להשאיר את הפלטינה.
מלאכי פיזנטי (יוסי טולדו) (עונות 1–3): נבל המשנה בעונה הראשונה והשנייה.
בעונה השלישית עוזר לחבורה כדי לגמול לסבתא של אמה ולנקום בבני.
יש לו כתם לידה גדול על הראש.
למד עם בני, חדווה, פיזנטי, מיכה, מוטי ורותי באותה השכבה.
תכנן יחד עם בני וחדווה את השוד.
בסוף עונה 1 הוא מתחפש לשוטר שתפקידו להעביר את הכסף לתחנת משטרה ובורח עם הכסף.
מתגלה שהוא בגד בבני ושיתף פעולה עם יעקובסון.
בעונה 2 יעקובסון נרצח ולא ידוע האם פיזנטי הוא זה שרצח אותו.
בעונה 3 הוא עובד בשביל מירה (סבתא של אמה ואלון) ועוזר לאמה בחשאי בחקירתה ומעביר לה מידע ממירה.
בעונה זו הוא משתנה מעט לטובה.
בשיחה הראשונה שלו עם אמה התוודה בפניה על ילדותו הקשה ועל הקשר שלו אל סבתא מירה, כמו כן על זה שבעונות הראשונות אינו התכוון באמת לפגוע באמה וחבריה אלא רצה להרחיק אותם מהכסף של השוד שלטענתו זה הכסף שלו בלבד.
כמו כן הרצח של אוריה על ידו, הייתה למעשה תאונה, וכוונתו האמיתית הייתה רק להפחיד אותו עם הירי, ולבסוף הוא מגלה, על ידי דניאלה, שהוא חף מפשע.
בעונה השלישית מסתבר שהוא אביה הביולוגי של נגה, וכמו כן הוא זה שמשאיר לה את המתנות.
החליט לעזור לאליישר להסגיר את בני.
דובי דמתי (נבו קמחי) (עונה 1): שוטר זוטר, מתגלה כמשתף פעולה עם פיזנטי.
אחראי לפציעה של דוד פור (אב הבית ואביה של שירה), מנסה להשמיד את הראיות על כך אבל שירה מחלצת את ההודעות על כך מהטלפון שלו.
כאשר מתגלים מעשיו גיורא מדיח אותו מתפקידו והוא נשלח לחקירה.
חדווה דולב (טלי אורן) (עונה 1): בעלת "הטוסטר" של העיירה, מקום הבילוי של הצעירים.
תכננה יחד עם פיזנטי ובני את השוד, המפעילה בחשאי של פיזנטי.
לקראת סוף העונה נעצרת על ידי גיורא.
יוני (אורח בעונה 2): אבא של תום ודולב.
עבד בשביל ורד, קנה את המלון ודאג שבני ישים את הסחלב עם הרעל באשמורת.
ורד רצחה אותו כי היא לא סמכה עליו.
ורד שניידר (לירז חממי) (עונה 2): האנטגוניסטית הראשית של עונה 2. אחותה התאומה של רקפת.
הרגה את יוני ואת ראובן.
רוצה לגדל באשמורת את סחלב הרפאים כדי להפיק ממנו רעל נדיר ולהתעשר, מתחזה לאחותה התאומה רקפת כיועצת בית הספר בעונה 2. מתגלה לחבורה כרעה לקראת סוף העונה, נתפסה יחד עם שותפיה לאחר שעידו מרכיב מכשיר איכון על הרכב שלה במסגרת הפעולה לשחרורו של אלון.
נכנסה לכלא בסוף עונה 2.
תום (ירון בן הרוש) (עונה 2): עובד חדש בטוסטר.
בן זוגה לשעבר של דריה.
היה בחדר עם הנעלמים בחדר שבו החביאו אותם כי פיזנטי רצה לסחוט את אבא שלו, יוני, שעבד ביחד עם ורד שניידר.
בסוף העונה מתגלה כאח של דולב ובנו של יוני.
הוא הגיע לאשמורת כדי לנקום בורד ולמכור את הפרחים ואם ניתן גם את הנוגדן.
בסוף העונה חטף את דריה ואמה והרעיל אותן ביחד עם דולב כדי לסחוט משאר החבורה את הנוגדן אך הן ניצלו על ידי אלון ועידו.
לבסוף דריה מונעת ממנו לברוח ומשמידה את פקעות הפרחים, וכמו אחיו נלקח לכלא.
דולב (אורי בלופרב) (עונה 2): תלמיד חדש, חבר ילדות של דניאלה שמאוהב בה.
בסוף העונה מתגלה שהוא אח של תום ובנו של יוני.
הרעיל ביחד עם תום את דריה ואמה כדי לסחוט משאר החבורה את הנוגדן אך הן ניצלות בזכות אלון ועידו.
דניאלה מונעת ממנו לברוח מאשמורת, וכמו אחיו נלקח לכלא.
גדעון תלמי/הכט (מיקי לאון) (עונה 3): מנהל המפעל באשמורת שאחראי על החפירות.
לכאורה הוא נפצע באסון במפעל, אך לא כך קרה, למעשה הוא שיקר על מנת לקבל את התפקיד של מנהל המפעל.
מופקד על השמדת פקעות סחלב הרפאים בתחילת עונה 3 ומוצא פלטינה באחת החפירות.
בעקבות זאת מחליט לשתף פעולה עם בני וביאליק בהוצאת הפלטינה מאדמת אשמורת.
גילה בהמשך על בגידתו של רוגל (אוריה).
נעצר עם ביאליק בסוף עונה 3.
לי-אור (מיטל גל סויסה) (עונה 3): בחורה שעובדת בשביל גדעון.
באה מאותו עיר שממנה שאולי הגיע (גדרה).
לכאורה האופנוענית המסתורית שפגעה בדניאלה.
החלה בהמשך להפעיל את שאולי, בתמורה שלא תפגע ביקרים לו.
מרגלת אחר כל הדמויות בסדרה.
חטפה את אברי לאחר שניצל.
נשלחה עם רוני לאילת, כשדריה ואמה השתחררו ולכדו אותן.
בהמשך מסתבר שהיא ורוני השתחררו והלכה לסגור עניין עם דריה לפני בריחתה, אך דריה נעלה אותה במחסן בבית הספר והשוטרים עצרו אותה.
שלמה "ביאליק" כץ (בני אבני) (עונה 3): בריון שעובד אצל בני.
הוא ובני הכירו בכלא וברחו יחדיו משם.
מדבר בעברית צחה וגבוהה ומסיבה זו כונה ביאליק.
הפליל את תמר בגנבת אבוקדואים.
חטף את אריק ופיזנטי, ובהמשך תכנן לחטוף גם את אמה על מנת שסבתה תגלה להם היכן השקף האמיתי מסתתר.
שלח את לי-אור ואת רוני, כשהוא חשב שהן דריה ואמה, לאילת.
נעצר עם גדעון בסוף עונה 3.
שלמה קירט (עונה 3): עורך דין ששומר על התיק של התאונה.
עובד בשביל בני על מנת ששירה לא תגלה את האמת על התאונה.
בהמשך נעלם עם כל התיקים, אך הוא השאיר לשירה את המסמך שלי-אור החביאה אצלו אשר אומר ששירה היא הבעלים של כל אשמורת.
רוני (מאיה קורן) (עונה 3): בחורה שעברה לאשמורת.
עידו הציל אותה מדריסה של האופנוענית המסתורית (החבורה חושבת שזו לי-אור) ובתמורה נתנה לו אבן מזל.
בהמשך החלה לעבוד כמלצרית ב"טוסטר" במקום אמה.
מתחילה לחבב את עידו ובהמשך מתאהבת בו והופכת לבת זוגו.
מחליטה להפוך את הטוסטר לדיסקוטק בשם "הטוויסטר", כשלמעשה היא משתמשת בזה בתור פעולת הסוואה לשאיבת הדלק מתחנת הדלק של רמי (להפעלת הצנטריפוגה) ולשאיבת החול המסתורי (המכיל בתוכו פלטינה) מהצריף שליד הטוסטר.
האופנוענית המסתורית האמיתית שעובדת עבור בני.
היא ולי-אור שהו באותו מעון לעברייניות צעירות בגדרה יחד וגדעון שחרר אותן.
חטפה את אמה ודריה, אשר הצליחו לגרום לכך שהיא ולי-אור ישלחו במקומן לאילת.
מסתבר בהמשך שהיא ולי-אור שוחררו.
היא ועידו נפרדים לאחר שהוא מגלה את כל האמת.
עידו שחרר אותה בתמורה למידע על מיקומו של בני וביקש ממנה שהיא לא תראה את פניה שוב באשמורת והיא עוזבת לאחר שהיא מספרת לו את האמת עליה ועל "התאונה" שבה הכירו.
פניה (לילי) תלמי/הכט (שושה גורן) (עונה 3): חברתה של מירה מבית האבות.
היא הכירה את מירה כשבאה לאשמורת כשמלאו עשור ליישוב.
מתגלה בהמשך כפניה הקצרנית של מייסדי אשמורת, וכאמו של גדעון, שעליו היא אף פעם לא סמכה.
תכננה לקחת את הפלטינה לעצמה ולפוצץ את כל אשמורת, הייתה מאוהבת במוני.
נעצרה בסוף עונה 3, לאחר שהיא באה לתחנה לבדוק את הפצצה.
ניר (עידו מוסרי) (עונה 4): יו"ר ועד הבית של אלון ואמה.
מעמיד פנים שהוא חלק מקבוצת האנשים במסכות שדוגלים בשוויון ("הקבוצה").
נטפל לחבורה מפני שהוא ושותפיו צריכים את הדירה שלהם (יש בה את הכספת) ולכן הוא מתחיל לחקור אודות החבורה ולעקוב אחריהם.
עובד עם שיקמה, לולי ואבינועם גושן.
אברהם שבה אותו, ובהמשך השתחרר וברח.
חטף את שירה, עידו, שאולי, ריטה, אלמה ואיתן ששוחררו על ידי אברהם, חטף גם את דין שהצליח לברוח.
חטף את אסיה, שהצליחה להימלט מידיו.
בסוף הסדרה נעצר לאחר ששאולי, תמר ואלון עילפו אותו.
אבינועם גושן (עירד רובינשטיין) (עונה 4): איש עסקים ואביו החורג של דין.
האנטגוניסט הראשי של עונה 4. לו ולבנו יש חילוקי דעות אידאולוגיים.
משתמש בקבוצה כ"אידיוטים שימושיים" למטרותיו והוא תכנן להפליל אותם.
נמסרה לו הודעה שבנו ביוון, כדי לעזור לו להסתיר את כך שחטף את בנו.
המטרה שלו היא לשדוד את כל הכסף בבנקים של ת"א על מנת להקים מפעל מזהם.
בהמשך כמה מחברי הקבוצה שדדו את הבנקים שלו.
עובד עם לולי, שיקמה וניר.
מתגלה בהמשך שכל העסקים שייכים לאשתו המנוחה.
הוא תכנן להשמיד את צוואת אשתו כדי שאף אחד לא יעצור אותו, וביודעין שאם צוואת אשתו תתממש, הוא יאבד את כל נכסיו לטובת המדינה.
נעצר בסוף הסדרה לאחר שאמה הפילה אותו אל תוך הכספת.
ירה באמה אך היא ניצלה בזכות נועם שהחליפה את האקדח שלו באקדח דמה.
שיקמה אזולאי (רותם זיסמן-כהן) (עונה 4): שוטרת שעובדת עם אמה וחוקרת על מעשי הקבוצה, אך בפועל עובדת עם ניר, לולי ואבינועם גושן.
חטפה את אמה, אך אמה הצליחה לברוח ועילפה אותה.
בהמשך עילפה בחזרה את אמה עם תמר.
ואחרי שהן גילו את הכספת בבניין, היא נעלה אותן שם יחד עם דריה ואלון, ובהמשך הפלילה אותם בשוד.
נעצרה לאחר שנועם סגרה אותה בניידת.
לולי שמר (אילנית בן יעקב) (עונה 4): אישה שמתחזה לנכה ומתמודדת לראשות עיריית ת"א.
עובדת עם גושן, שיקמה וניר.
המטרה שלה היא להפעיל את פרוטוקול שטרן (להעביר את כל הכסף בבנקים לכספת הנמצאת מתחת לדירה של החבורה) כשהיא תיבחר.
אלון ואסיה חשופים אותה לאחר שהיא שבתה את אמה ותמר.
בהמשך אמה חשפה את סודה כלפי כל המדינה והיא הודחה ממשרד ראש העירייה ונעצרה ביחד עם ניר, שיקמה וגושן.
פרסטקסקטגוריהעבודה מועמדתתוצאהפרסי נבחרי השנה של פרוגי2021סדרת הנוער של השנהנעלמים 4שחקן ראשי בסדרת נוערעדי אלוןשחקנית ראשית בסדרת נוערגאיה גור אריהספיר בן רובישחקן אהוב בסדרת נוערדולב מסיקהשחקנית אהובה בסדרת נועראביב פנקספריצת השנה במשחקידין גלמן
נעלמת הוא סרט קולנוע אמריקאי מסוגת מותחן בבימויו של דייוויד פינצ'ר משנת 2014 המבוסס על רומן באותו שם מאת גיליאן פלין.
עלילת הסרט עוקבת אחרי ניק דאן (בן אפלק), מרצה שהופך לחשוד ברצח בעקבות היעלמות אשתו, איימי (רוזמונד פייק).
בכורת הסרט הייתה בפסטיבל הסרטים של ניו יורק ב-26 בספטמבר 2014, ולאחר מכן הוקרן בבתי הקולנוע החל מ-3 באוקטובר.
הסרט התקבל בביקורות טובות עם הצלחה מסחרית של מעל 368 מיליון דולר, וכך הפך לסרט המרוויח ביותר של דייוויד פינצ'ר.
המבקרים היללו את ביצועה של רוזמנד פייק, והיא קיבלה מספר מועמדויות לפרס אוסקר לשחקנית הטובה ביותר, פרס באפט"א לקולנוע, פרס גלובוס הזהב לשחקנית הטובה ביותר - סרט דרמה וליגת השחקנים.
מועמדויות נוספות של הסרט הן פרס גלובוס הזהב לבמאי הטוב ביותר - סרט קולנוע עבור פינצ'ר, ופרס גלובוס הזהב לתסריט הטוב ביותר ופרס באפט"א לקולנוע עבור התסריט המעובד של פלין.
הסרט נבחר לנעול את פסטיבל הסרטים הבינלאומי חיפה.
ביום הנישואים החמישי שלו, ניק דאן (בן אפלק) חוזר לביתו ומוצא שאשתו איימי (רוזמונד פייק) נעלמה.
היעלמותה מקבלת סיקור תקשורתי נרחב, משום שאיימי הייתה ההשראה לסדרת ספרי הילדים המצליחה "איימי המדהימה" שכתבו הוריה.
המשטרה מסיקה שאיימי נרצחה לאחר שמצאה שאריות של דם שנוקה, וניק נהפך לחשוד.
המשטרה חושפת ראיות לבעיות כספיות, ועדה מציינת שאיימי רצתה לקנות אקדח.
נמצא גם דו"ח על כך שאיימי בהריון.
ניק מכחיש ידיעה על העניין, ויומן שלכאורה נכתב בידי איימי מדגיש את הבדידות הרבה שלה, ואת הפחד שניק בסופו של דבר יהרוג אותה.
פלאשבקים במהלך הסרט מראים שנישואיהם של ניק ואיימי התפוררו; שניהם איבדו את עבודתם ועברו מניו יורק לעיר מולדתו של ניק.
ניק הופך לעצלן, מרוחק, בלתי מעוניין ומתחיל לבגוד בה.
איימי מתחילה לתעב את ניק על התפוררות נישואיהם, הבדידות שלה ועל בגידתו.
איימי מתכננת להפליל את ניק ומשקיעה מאמץ רב בפרטים: היא מתחברת עם שכנה בהריון כדי לגנוב את השתן שלה בשביל בדיקת ההריון, מקיזה את דמה שלה כדי להשאיר עקבות של רצח וכותבת יומן שמתאר את פחדיה המזויפים מניק.
באמצעות רמזים ממשחק שהיא וניק משחקים בימי הנישואים שלהם, היא מוודאת שהוא מבקר במקומות שהיא שתלה בהם ראיות מפלילות על בגידתו ועל היעלמותה.
היא מצפה שניק יורשע על רציחתה, ומתכננת להתאבד לאחר מכן על מנת שגופתה תימצא וניק ייעצר.
ניק שוכר עורך דין שמתמחה בהגנה על גברים שהואשמו ברציחת נשותיהם.
ניק פוגש חבר לשעבר של איימי, טומי הוארה, שטוען שאיימי הפלילה אותו באונס.
הוא פונה לחבר נוסף, דזי קולינגס - שאיימי בעבר הגישה נגדו צו הרחקה - אך דזי מסרב לשתף פרטים.
כששכניה של איימי במקום מחבואה גונבים את כספה, היא מתקשרת לדזי ומשכנעת אותו שהיא ברחה מניק משום שהיא פחדה לחייה.
הוא מסכים להחביא אותה בבית האגם שלו, שכולל בתוכו מצלמות אבטחה.
ניק מספר לאחותו, מרגו, שהוא חף מפשע, והשניים פותחים בחקירה למציאת איימי ופתירת התעלומה.
אחרי שהמאהבת של ניק, הסטודנטית שלו, חושפת את הרומן שלהם במסיבת עיתונאים, ניק מופיע בתוכנית אירוח כדי להכריז על חפותו ומתנצל על כישלונותיו כבעל בתקווה לפתות את איימי שתחזור.
איימי פוגעת בעצמה ומשתמשת במצלמות האבטחה לטובתה, וגורמת לכך להיראות שדזי חטף והתעלל בה, כדי לחזור לניק.
היא מפתה את דזי והורגת אותו, ולאחר מכן חוזרת לביתה עם בגדים רטובים מדמו וזרעו של דזי, ומשכנעת את המשטרה והתקשורת שדזי חטף ואנס אותה.
איימי מספרת לניק את האמת, ושהאדם שהיא ראתה מבקש ממנה לחזור בטלוויזיה הוא האדם שהיא רוצה שניק יחזור להיות.
ניק מתכנן לעזוב את איימי ולחשוף את שקריה, אך איימי מגלה לו שהיא בהריון, והפרתה את עצמה בצורה מלאכותית עם זרע של ניק שהיה מאוחסן במרפאת פוריות.
ניק מגיב באלימות לעקשנות של איימי שהם יישארו נשואים, אך מרגיש אחריות כלפי הילד, ואיימי מאיימת עליו שתדבר עם התקשורת ותדאג שהציבור יחזור לשנוא את ניק אם הוא יעזוב אותה.
ניק מבין שהוא תקוע במערכת היחסים עם איימי, ובלית ברירה נשאר איתה.
בסצנת הסיום של הסרט, השניים מכריזים בטלוויזיה שהם מצפים לתינוק.
בן אפלק – ניק דאן
רוזמונד פייק – איימי אליוט דאן
ניל פטריק האריס – דזי קולינגס, חבר לשעבר של איימי
טיילר פרי – טאנר בולט, עורך הדין של ניק
קארי קון – מארגו, אחותו התאומה של ניק
קים דיקנס – הבלשית רונדה בוני, הבלשית הראשית בחקירת היעלמותה של איימי
אמילי רטקאוסקי – אנדי פיצג'רלד, הסטודנטית של ניק והמאהבת שלו
פטריק פיוגיט - השוטר ג'ייימס גילפין
נעלמת זכה לביקורות חיוביות ממבקרים, והאתר "Rotten Tomatoes" העניק לו ציון של 88% בהתבסס על 281 ביקורות, עם ממוצע של 8/10. האתר "Metacritic" נתן לסרט ציון של 79 מתוך 100 על בסיס של 49 ביקורות.
הסרט יצא ב-3 באוקטובר 2014 בצפון אמריקה ב-3,014 בתי קולנוע והרוויח 13.1 מיליון דולר ביום הפתיחה.
בראיון מאוקטובר 2014, רוזמנד פייק ציינה שהיא תחזור להמשך בתנאי שגיליאן פלין תכתוב את התסריט.
בינואר 2015, פלין אמרה שהיא פתוחה לרעיון של סרט המשך, אבל אמרה שזה יקרה רק כאשר השחקנים והצוות יהיו פנויים בשנית.
נעליים אדומות הוא סרט קולנוע בריטי משנת 1948 של צמד "הקשתים", מייקל פאוול ואמריק פרסבורגר.
הסרט מבוסס בחלקו על אגדה בשם זה מאת הנס כריסטיאן אנדרסן.
תמצית האגדה היא על נערה שרצתה לרקוד וקיבלה נעלי ריקוד אדומות מכושפות שרקדו בעצמן והרקידו אותה ללא הרף עד למותה.
הסרט זכה בפרסי אוסקר על העיצוב האמנותי ועל המוזיקה.
כן היה מועמד לפרס זה על הסרט הטוב ביותר, העריכה הטובה ביותר והתסריט הטוב ביותר.
את הפסקול המוזיקלי מנגנת התזמורת הפילהרמונית המלכותית בניצוחו של סיר תומאס ביצ'ם.
בריאן דה פלמה ומרטין סקורסזה ציינו שזה היה הסרט החביב עליהם בכל הזמנים.
הסרט זכה להצלחה גדולה והיה שובר קופות במונחים של אז.
בישראל הוקרן הסרט שבועות רבים בקולנוע אלנבי בתל אביב והשפיע על נערות רבות ללמוד בלט.
הצלחת הסרט הביאה להפקת סרטי בלט נוספים כמו "אמריקאי בפריז" עם ג'ין קלי.
ב-1993 הועלה בברודוויי המחזמר "נעליים אדומות" המבוסס על סרט זה.
ויקטוריה (ויקי) פייג' (מוירה שירר) היא רקדנית צעירה ממשפחה אריסטוקרטית.
דודתה העשירה התומכת בלהקת הבלט מבקשת מבוריס לרמונטוב (אנטון וולברוק) מנהל "בלט לרמונטוב", לקבלה ללהקתו.
לרמונטוב מתרשם מיופייה וכאשר הוא שואל אותה: "מדוע את רוצה לרקוד?" היא משיבה לו: "ומדוע אתה רוצה לחיות?".
הוא מקבל אותה כמתלמדת על ידי הרקדן הראשי גרישה ליובוב (לאוניד מאסין).
לאחר שלרמונטוב נוכח בביצוע שלה לקטע מאגם הברבורים הוא מחליט לקבלה ללהקה.
באותו זמן הוא מקבל לעבודה מלחין צעיר בשם ג'וליאן קראסטר (מריוס גורינג) ומבקש ממנו לכתוב מוזיקה לבלט חדש בשם "נעליים אדומות" המבוסס על אגדה של אנדרסן.
כאשר הרקדנית הראשית שלו (לודמילה צ'רינה) נאלצת לעזוב את הלהקה הוא מטיל על ויקי את התפקיד הראשי בבלט זה.
לצידה רוקד גרישה בתפקיד הסנדלר שיצר את הנעליים האדומות.
הצגת הבכורה נערכת במונטה קרלו וזוכה להצלחה גדולה.
ויקי מתמנית ל"פרימה בלרינה" של הלהקה וקוצרת הצלחה בכל אירופה.
עם הזמן מתפתחת אהבה בין ויקי וג'וליאן.
דבר זה נודע ללרמונטוב שמתחיל לפתח רגש אישי כלפיה.
הוא קורא לג'וליאן, מטיח בו שאינו מוכשר ומפטר אותו.
לרמונטוב מבקש מוויקי להישאר בלהקה אולם היא מחליטה לעזוב עם אהובה.
בלונדון מתקדם ג'וליאן בהלחנה ומוזמן לנצח על אופרה משלו בקובנט גרדן.
ויקי לעומת זאת מתוסכלת וכמעט אינה מוזמנת לרקוד בהופעות בלט.
כאשר לרמונטוב שומע שוויקי מגיעה לצרפת לחופשה עם דודתה, הוא מגיע לחדרה ומשכנע אותה לחזור ללהקה ולרקוד את בלט "נעליים אדומות" המיועד רק לה.